شه‌فه‌ق نيوز/ ئه‌نداميگ له‌ شاند دانيشتنكار كورد له‌ به‌غدا وت: په‌يوه‌نديه‌يل ناونى كورد و شيعه‌ هيمان بته‌وه‌ سه‌ربار ئه‌وه‌گ ناكووكيه‌يليگ هه‌س له‌باره‌ى دامه‌زرانن حكومه‌ت ئاينده‌.
زيا بترس له‌ لێدوانيگ تايبه‌ت ئه‌را شه‌فه‌ق نيوز وت: له‌حاڵ حازر لايه‌ن كوردى هويچ نيازيگ نه‌يرێد ئه‌را سه‌ردان به‌غداى پايته‌خت، باس له‌وه‌يش كرد هيمان كورد په‌يوه‌نديه‌يل بته‌ويگ ديرێد وه‌ برايه‌يل شيعه‌ و په‌يوه‌ندى مێژوويى ها ناونيان.
جى باسه‌، بترس هه‌ميش وت: ئه‌و ناوه‌يله‌ ك خريانه‌سه‌ روێ ئه‌را پۆست سه‌رۆكايه‌تى وه‌زيره‌يل، ته‌نيا هه‌وڵيگه‌و بايه‌سيشه‌ له‌بان عادل عه‌بدولمه‌هدى شوونه‌گه‌ى نه‌يلێده‌ جێ جوور سه‌رۆك حكومه‌ت وه‌ڕيكخه‌ر و وشدارييش دا له‌ بۆشايى ده‌ستوورى.
